钦定古今图书集成/明伦汇编/氏族典/第102卷 > 《廖用贤尚友录》 > 倪孟贤
## 钦定古今图书集成/明伦汇编/氏族典/第102卷 > 《廖用贤尚友录》 > 倪孟贤

按《明外史倪孟贤传》：“孟贤，南昌人，知丽水县。民有卖
卜者干富室，不应，诣阙告大姓陈公望等五十七人
谋乱。命锦衣卫千户周原往捕之。孟贤廉得实，即具
疏闻，复令耆老诣阙诉。帝命法司鞫实，论告密者如
律。赐耆老酒食及道里费，遣还。”